MINISTARSTVO REGIONALNOGA RAZVOJA

I FONDOVA EUROPSKE UNIJE

**UPUTE PRIJAVITELJIMA**

**NA**

**JAVNI POZIV**

**ZA**

**DOSTAVU PRIJEDLOGA PROJEKATA ZA**

**PROGRAM RAZVOJA OTOKA U 2021. GODINI**

**Rok podnošenja prijave je od 15. prosinca 2020. do 15. siječnja 2021.**

**Sadržaj**

[1. OSNOVNE INFORMACIJE O PROGRAMU 3](#_Toc57828068)

[1.1. KRATKI OPIS 3](#_Toc57828069)

[1.2. CILJEVI PROGRAMA 3](#_Toc57828070)

[1.3. UKUPNA FINANCIJSKA SREDSTVA MINISTARSTVA 3](#_Toc57828071)

[1.4. PRIHVATLJIVI IZNOS FINANCIRANJA 4](#_Toc57828072)

[2. FORMALNI UVJETI JAVNOG POZIVA 4](#_Toc57828073)

[2.1.UVJETI ZA PRIJAVITELJE 4](#_Toc57828074)

[2.1.1. Tko može podnijeti prijavu? 4](#_Toc57828075)

[2.1.2. Razlozi za isključenje prijavitelja 5](#_Toc57828076)

[2.2. UVJETI ZA PROJEKTE 5](#_Toc57828077)

[2.2.1. Prihvatljivost projekata 5](#_Toc57828078)

[2.2.2. Prihvatljivost projektnih aktivnosti 7](#_Toc57828079)

[2.2.3. Prihvatljivost troškova 7](#_Toc57828080)

[2.2.4. Neprihvatljivi troškovi 7](#_Toc57828081)

[2.2.5. Trajanje projekta 8](#_Toc57828082)

[3. KAKO SE PRIJAVITI? 8](#_Toc57828083)

[3.1. DOKUMENTACIJA ZA PRIJAVU 8](#_Toc57828084)

[3.2. SADRŽAJ OPISNOG OBRASCA (OBRAZAC A2) 9](#_Toc57828085)

[3.3. SADRŽAJ OBRASCA PRORAČUNA PROJEKTA (OBRAZAC A3) 9](#_Toc57828086)

[3.4. KAKO I KAMO POSLATI PRIJAVU? 9](#_Toc57828087)

[3.5. ROK ZA PODNOŠENJE PRIJAVE 10](#_Toc57828088)

[3.6. KOME SE OBRATITI ZA INFORMACIJE? 10](#_Toc57828089)

[4. POSTUPAK OCJENE I ODABIRA PROJEKATA 10](#_Toc57828090)

[4.1. PROVEDBA 10](#_Toc57828091)

[4.2. OTVARANJE I ADMINISTRATIVNA PROVJERA PRIJAVA 11](#_Toc57828092)

[4.3. OCJENJIVANJE PROJEKTNIH PRIJAVA 12](#_Toc57828093)

[4.4. ODABIR PROJEKTNIH PRIJAVA 12](#_Toc57828094)

[4.5. DOSTAVA DODATNE DOKUMENTACIJE I UGOVARANJE 13](#_Toc57828095)

[5. UVJETI ZA PROVEDBU PROJEKTA 13](#_Toc57828096)

[5.1. UVJETI VEZANI UZ NABAVU 13](#_Toc57828097)

[5.2. PLAĆANJE MINISTARSTVA 13](#_Toc57828098)

[5.3. IZVJEŠTAVANJE 14](#_Toc57828099)

[5.4. NADZOR NAD PROVEDBOM PROJEKTA 14](#_Toc57828100)

[5.5. VIDLJIVOST 14](#_Toc57828101)

[6. PRILOZI 14](#_Toc57828102)

[6.1. OBRASCI ZA PRIJAVU PROJEKTA 14](#_Toc57828103)

[6.2. OBRASCI ZA PROCJENU PROJEKTA 14](#_Toc57828104)

[6.3. OBRASCI ZA PROVEDBU PROJEKTA 14](#_Toc57828105)

# 1. OSNOVNE INFORMACIJE O PROGRAMU

#  KRATKI OPIS

Ministarstvo regionalnoga razvoja i fondova Europske unije (u nastavku teksta: Ministarstvo), u 2021. godini planira nastaviti provedbu Programa razvoja otoka (u nastavku teksta: Program) pružajući podršku malim kapitalnim projektima kojima se želi unaprijediti kvaliteta života na otocima. Program se provodi putem Javnog poziva za dostavu prijedloga projekata razvoja otoka (u nastavku teksta: Javni poziv) kojim se sustavno nastoje umanjiti regionalne razvojne nejednakosti i različitosti na području Republike Hrvatske s posebnom pažnjom prema otocima.

Zakon o otocima (Narodne novine, broj 116/18 i 73/20 - Uredba), u smislu ovog Javnog poziva, omogućuje institucionalni okvir razvitka otoka na temelju kojega se poduzimaju mjere i provode programi koji doprinose održivom razvoju otoka.

Obuhvat Programa odnosi se na sve naseljene otoke Republike Hrvatske koji se nalaze na području šest jedinica područne (regionalne) samouprave, odnosno šest obalno-otočnih županija (Primorsko-goranska, Ličko-senjska, Zadarska, Šibensko-kninska, Splitsko-dalmatinska i Dubrovačko-neretvanska) kojima otoci teritorijalno i administrativno pripadaju.

Provedbom Programa pruža se podrška infrastrukturnim projektima, odnosno malim kapitalnim projektima, na području otoka koji ne udovoljavaju uvjetima i/ili nemaju mogućnost financiranja iz drugih izvora, programa ili EU fondova, a odnose se na izgradnju, rekonstrukciju i adaptaciju komunalne, društvene, javne, poduzetničke i/ili turističke infrastrukture te na građevine iz područja zaštite okoliša, energetske učinkovitosti i obnovljivih izvora energije.

Program je **lokalnog karaktera** i ima za cilj lokalnoj zajednici na otocima pomoći u realizaciji prioritetnih malih kapitalnih infrastrukturnih projekata.

# 1.2. CILJEVI PROGRAMA

**Osnovni cilj** Programa je stvaranje preduvjeta za održiv gospodarski i društveni razvoj povećanjem kvalitete života na otocima kroz poticanje razvoja otočnih specifičnosti.

**Specifični ciljevi** Programa odnose se na unaprjeđenje i razvoj lokalne zajednice na otocima povećanjem kvalitete i dostupnosti komunalnih, obrazovnih, zdravstvenih, socijalnih, kulturnih, sportskih, poduzetničkih, turističkih te ostalih javnih usluga uz sustavnu podršku zaštiti okoliša, primjeni energetske učinkovitosti i obnovljivih izvora energije.

# 1.3. UKUPNA FINANCIJSKA SREDSTVA MINISTARSTVA

Sredstva za provedbu Programa osigurati će se u „Državnom proračunu Republike Hrvatske za 2021. godinu i projekcijama za 2022. i 2023. godinu“ u razdjelu 061, glava 06105 Ministarstva regionalnoga razvoja i fondova Europske unije, Program 2904 Održivi razvoj jadranskih otoka, aktivnost A570463 - Razvoj otoka, račun 363 Pomoći unutar općeg proračuna u iznosu od 14.000.000 kuna.

Nakon postupka administrativne provjere i ocjene projekata formirat će se rang lista odabira projekata, te će sredstva biti raspoređena i dodijeljena sukladno rang listi do iskorištenja sredstava, ovisno o raspoloživim financijskim sredstvima u razdjelu 061, glava 06105 Ministarstva regionalnoga razvoja i fondova Europske unije, Program 2904 Održivi razvoj jadranskih otoka, aktivnost A570463 - Razvoj otoka, račun 363 Pomoći unutar općeg proračuna.

U nedostatku prihvatljivih i kvalitetnih projekata, Ministarstvo zadržava pravo ne dodjeljivanja svih raspoloživih sredstava.

# 1.4. PRIHVATLJIVI IZNOS FINANCIRANJA

### Broj prijava po prijavitelju

Prijavitelji mogu podnijeti prijave za **samo jedan projekt**.

Ako podnositelj prijavi više od jednog projekta, u daljnju proceduru uputit će se prvi projekt po vremenu zaprimanja.

### Iznosi financiranja

Iznos financiranja po prijavitelju može iznositi najviše **1.000.000,00 kuna** (slovima: jedanmilijunkunainulalipa).

Projekt čija tražena vrijednost financiranja od strane Ministarstva iznosi manje od  **100.000,00 kuna** (slovima: stotisućakunainulalipa), neće se financirati.

Ukoliko prijavitelj sudjeluje u sufinanciranju projekta isto će se dodatno bodovati sukladno točki 3.1. Obrasca B - Kriteriji za bodovanje.

# 2. FORMALNI UVJETI JAVNOG POZIVA

# 2.1.UVJETI ZA PRIJAVITELJE

## 2.1.1. Tko može podnijeti prijavu?

**Prihvatljivi prijavitelji** su:

* jedinice lokalne samouprave na otocima i poluotoku Pelješcu;
* jedinice lokalne samouprave na kopnu koje u svojim administrativnim granicama obuhvaćaju jedan ili više otoka;
* jedinice regionalne (područne) samouprave koje u svojim administrativnim granicama obuhvaćaju prije navedene jedinice lokalne samouprave s time da lokacija provedbe projekta mora biti isključivo na naseljenim otocima ili poluotoku Pelješcu.

Prijavitelj projekta je odgovoran za podnošenje prijave, potpunost, valjanost i istinitost priložene dokumentacije kao i za upravljanje i provedbu financiranih projektnih aktivnosti te svu koordinaciju vezanu uz realizaciju projekta.

**Partneri**

Prijavitelj projekta može se prijaviti samostalno ili s partnerima.

Partneri podnositelja zahtjeva mogu biti pravni subjekti čiji su osnivači podnositelj zahtjeva i u njegovom su većinskom vlasništvu ili suvlasništvu kao i druga tijela javne vlasti čija aktivnost na realizaciji Projekta doprinosi cilju Programa.

## 2.1.2. Razlozi za isključenje prijavitelja

Podnositelj prijave smatrat će se neprihvatljivim ukoliko se u okviru *Uvjeta za prijavitelja* utvrdi da prijava ne zadovoljava uvjete prihvatljivosti za prijavitelje iz točke 2.1.1.

Prijave projekata bit će isključene u postupku ocjene i odabira projekata i neće se razmatrati niti bodovati, ukoliko se za prijavitelja utvrdi da je:

* zbog neispunjene ugovorne obveze (po ugovorima iz ovog Programa iz prethodnih godina) dužan vratiti sredstva dobivena od Ministarstva ili im je naplaćena zadužnica;
* u sukobu interesa;
* dostavili netočne informacije zatražene od Ministarstva;
* pokušali doći do povjerljivih informacija ili pokušali utjecati na Povjerenstvo i službenike Ministarstva u postupku odabira
* pravomoćno osuđen za prijevaru i korupciju, udruživanje za počinjenje kaznenih djela ili bilo koje druge nezakonite aktivnosti štetne za financijski interes Republike Hrvatske.

U smislu provedbe Programa nakon što je donesena Odluka o odabiru projekata za financiranje podnositelj prijave dobiva naziv „Korisnik“.

Korisnik je izravno odgovoran za pripremu dokumentacije i provedbu projekta.

# 2.2. UVJETI ZA PROJEKTE

## 2.2.1. Prihvatljivost projekata

 Prihvatljivost projekta definira se kroz sljedeće uvjete:

* projekt mora biti realiziran na područjima općina/gradova u skladu s točkom 2.1.1.;
* projekt mora biti lokalnog karaktera, što podrazumijeva da njegov opseg ne nadilazi značaj otoka (kao npr. županijske i državne ceste, bolnice, itd.);
* projekt se mora odnositi na sljedeća područja infrastrukture: razvojna, socijalna, komunalna, društvena, javna, poduzetnička i/ili turistička infrastruktura;
* projekt mora sadržavati prihvatljive projektne aktivnosti u skladu s točkom 2.2.2.;
* projekt mora biti spreman za provedbu što znači da je prijavitelj izradio svu potrebnu projektno/tehničku i ostalu dokumentaciju za realizaciju projekta te da posjeduje važeći akt nadležnog tijela kojim se dozvoljava izvođenje planiranih aktivnosti na projektu (potvrda glavnog projekta, rješenje o građenju, mišljenje nadležnog ureda za graditeljstvo i dr.)
* da vremenski okvir provedbe projekta obuhvaća aktivnosti na projektima koje su planirane i/ili započete i provest će se prvenstveno u 2021. godini, te završiti najkasnije do 31. prosinca 2022.
* ne uključuju troškove koji su već financirani iz drugih izvora
* nije sufinanciran iz fondova ili programa EU.

Prihvatljivi projekti koje prijavitelji mogu prijaviti moraju se odnositi na objekte iz sljedećih područja:

1. **socijalna i komunalna infrastruktura:**
	1. jaslice i dječji vrtići, škole, domovi zdravlja i ambulante, domovi za starije i nemoćne
	2. objekti koji se grade/rekonstruiraju po principu energetske učinkovitosti (osim javne rasvjete)
	3. sekundarne (lokalne) vodovodne mreže za opskrbu pitkom vodom, desalinizatori, sustavi oborinske i fekalne odvodnje (cjevovodi do max Ø 400 mm), biopročistači,
	4. podzemni spremnici za smještaj tipskih kontejnera za selektiranje komunalnog otpada
2. **razvojna** **infrastruktura**:
	1. stavljanje u funkciju postojećih (proizvodnih) subjekata (mala brodogradilišta, uljare, solane, vinarije, destilerije, sušare, objekti za preradu ribe, ostali objekti za preradu prehrambenih sirovina, nove usluge)
	2. izgradnja novih proizvodnih subjekata u funkciji revitalizacije tradicijskih djelatnosti korištenjem lokalnih znanja i inovativno-inovacijskih pristupa(mala brodogradilišta, uljare, solane, vinarije, destilerije, sušare, objekti za preradu ribe, ostali objekti za preradu prehrambenih sirovina, nove usluge)

c osnovna infrastruktura do ili unutar poduzetničkih zona (prometna, komunikacijska, energetska, vodovod i odvodnja)

1. **objekti društvene namjene i prateća infrastruktura**:
	1. školske sportske dvorane i drugi objekti za sportske aktivnosti, domovi kulture, društveni domovi, muzeji, knjižnice, kino dvorane
	2. nerazvrstane ceste i ulice s pripadajućim objektima, nogostupi, lučice i rive lokalnog značaja, zelene površine/parkovi, ugibališta, parkirališta, okretišta, stajališta javnog prijevoza i slično, školska igrališta, dječja igrališta, trgove, tržnice, šetnice, pješačke i turističke/poučne staze, vidikovci i biciklističke staze, tematski parkovi
2. **ostalo**:
	1. sakralni objekti, mrtvačnice
	2. javna rasvjeta (prvenstvo - energetski učinkovita)
	3. objekti oštećeni elementarnim nepogodama

## 2.2.2. Prihvatljivost projektnih aktivnosti

Pod prihvatljivim projektnim aktivnostima podrazumijevaju se sljedeće aktivnosti:

* izvođenje radova - izgradnje/rekonstrukcije/sanacije/adaptacije te modernizacije

postojećih građevina prihvatljivih projekata iz točke 2.2.1., te

* radovi na izmjeni fasada, prozora i vrata, poboljšanju sustava rasvjete, grijanja i hlađenja, uređenju kotlovnica, ugradnji solarnih sustava, sustava za grijanje tople vode i sl. (aktivnosti kojima se ostvaruje najmanje 20% uštede energije i kojima se potiče energetska učinkovitost)

* radovi na izgradnji, rekonstrukciji i sanaciji osnovne infrastrukture (vidi točku 2.2.1. pod 2.c), do ili unutar postojećih poduzetničkih zona, gdje nedostatak takve infrastrukture predstavlja zapreku razvoju malog i srednjeg poduzetništva

* radovi na izgradnji i sanaciji infrastrukturnih objekata u svrhu unaprjeđenja turističke ponude (produljenje turističke sezone, raznolikosti turističke ponude).

Sljedeće aktivnosti prihvatljive su samo u kombinaciji s jednom ili više naprijed navedenih aktivnosti:

* stručni nadzor građenja i koordinator II zaštite na radu (ukoliko je potreban);
* čišćenje terena i priprema gradilišta (uključujući i rušenje postojeće građevine).

Izgradnja, modernizacija, rekonstrukcija, sanacija i/ili opremanje moraju biti provedeni u skladu s važećim nacionalnim zakonima i lokalnim propisima i biti u skladu s uobičajenom dobrom praksom i smjernicama koje se koriste u Republici Hrvatskoj.

##  2.2.3. Prihvatljivost troškova

Prihvatljivim troškovima smatraju se troškovi koji su nužni za ostvarivanje očekivanih rezultata, a temeljeni su na tržišnim cijenama te zadovoljavaju sljedeće uvjete:

* odnose se na prijavljeni projekt;
* odnose se na prihvatljiv projekt u skladu s točkom 2.2.1.;
* odnose se na prihvatljive projektne aktivnosti u skladu s točkom 2.2.2.;
* moraju nastati tijekom predviđenog vremenskog okvira provedbe projekta u skladu s točkom 2.2.5. na temelju sklopljenih važećih ugovora prijavitelja s izvršiteljima radova/usluga.

## 2.2.4. Neprihvatljivi troškovi

Neprihvatljivim troškovima smatraju se troškovi koji se odnose na:

* kupnju vozila, uređaja, aparata, namještaja;
* nabavu opreme;
* izradu prostorno planske i projektno/tehničke dokumentacije;
* dugove;
* kamate;
* kupnju nekretnina; - kupnju zemljišta;
* rate odobrenih kredita.

## 2.2.5. Trajanje projekta

Prihvatljive su aktivnosti na projektima koje se provode u 2021. godini.

Sredstva Ministarstva odobrena za provedbu projekata prema Programu mogu se koristiti samo u 2021. godini te je rok za dostavu Zahtjeva za plaćanje najkasnije do **10. prosinca 2021.**

Rok za završetak svih aktivnosti Korisnika na projektu, uključujući dostavu Završnog izvješća je 31. prosinca 2022.

Ukoliko iz objektivnih razloga Korisnik ne uspije završiti projekt do roka određenog za dostavu Završnog izvješća, Korisnik može zatražiti produžetak roka. Ovo produženje roka odnosi se isključivo na udio Korisnika ili doprinos njegovih partnera u financiranju projekta.

Ako Korisnik Završno izvješće ne dostavi u roku ili ne podnese dokazima potkrijepljen zahtjev za produžetak roka, Ministarstvo će pokrenuti postupak za povrat sredstava i za naplatu zadužnice.

Protekom 2021. godine prestaje financijska obveza Ministarstva po sklopljenom ugovoru o financiranju.

# 3. KAKO SE PRIJAVITI?

# 3.1. DOKUMENTACIJA ZA PRIJAVU

Uz prijavu se obvezno prilaže:

* Obrazac A1 Kontrolni obrazac prijave projekta
* Obrazac A2 Opisni obrazac projekta
* Obrazac A3 Obrazac proračuna projekta
* Obrazac A4 Izjava o partnerstvu (ukoliko je primjenjivo - priložiti onoliko

obrazaca koliko ima partnera u projektu)

* Dodatak 1 Preslika važećeg akta nadležnog tijela kojim se dozvoljava

izvođenje planiranih aktivnosti na projektu (građevinska dozvola/ rješenje o građenju/mišljenje i dr. u skladu s propisima na snazi u vrijeme započinjanja aktivnosti na projektu

* Dodatak 2 Preslika proračuna iz koje su vidljiva osigurana financijska

sredstva za iznos udjela sufinanciranja prijavitelja (i partnera)

* Dodatak 3 Preslika Odluke o odabiru izvoditelja/izvršitelja radova/usluga

 (ukoliko su provedeni postupci javne nabave za radove/usluge).

Svi navedeni dokumenti potrebni za prijavu projekta dostupni su na službenim stranicama Ministarstva.

# 3.2. SADRŽAJ OPISNOG OBRASCA (OBRAZAC A2)

*Opisni obrazac projekta* (Obrazac A2) ispunjava se na hrvatskom jeziku i sadrži podatke o prijavitelju, eventualnim partnerima te opsegu projekta koji se predlaže za financiranje. Obrazac je potrebno popuniti u cijelosti, što je jasnije moguće i sa svim potrebnim informacijama koje će omogućiti pravilnije i jednostavnije ocjenjivanje projekta. Osobitu pažnju treba posvetiti dijelu u kojem se opisuje opseg projekta te opravdanost planiranih projektnih aktivnosti u svrhu postizanja postavljenih ciljeva i ostvarenja rezultata i koristi. Obrazac je potrebno ispuniti na računalu. Rukom pisani obrasci neće biti uzeti u razmatranje.

# 3.3. SADRŽAJ OBRASCA PRORAČUNA PROJEKTA (OBRAZAC A3)

Obrazac proračuna projekta (Obrazac A3) ispunjava se na hrvatskom jeziku i sadrži podatke o svim troškovima koji će nastati pri realizaciji projekta te o njihovoj raspodjeli po izvorima financiranja. Za one projekte za koje u trenutku prijave nije proveden postupak javne nabave i zbog čega nije određen točan iznos troškova, troškovi se navode prema troškovniku s procijenjenim iznosima troškova za radove/usluge. Prijavitelj u Obrascu A3 treba točno navesti financijska sredstva koja se traže od Ministarstva, kao i sredstva koja će osigurati prijavitelj i partneri (ukoliko je primjenjivo).

Svi troškovi i zatražena financijska sredstva trebaju biti u skladu s aktivnostima iz Opisnog obrasca projekta.

Obrazac je potrebno ispuniti na računalu. Rukom pisani obrasci neće biti uzeti u razmatranje.

# 3.4. KAKO I KAMO POSLATI PRIJAVU?

Prijavu s prilozima potrebno je poslati u:

1. papirnatom obliku na A4 formatu uvezano u jedinstveni primjerak (jedan izvornik);
2. elektroničkom obliku (na CD-u, ispunjene obrasce A1-A4 u otvorenom formatu – word/excel te ovjerene Dodatke 1-3 skenirane u pdf formatu).

Prijava u papirnatom obliku sadrži obrasce A1-A4 vlastoručno potpisane od ovlaštene osobe prijavitelja i ovjerene službenim pečatom te preslike na isti način ovjerenih Dodataka 1-3.

Prijava u elektroničkom obliku (na CD-u) sadržajno mora biti identična onoj u papirnatom obliku.

Prijava se predaje u zatvorenoj omotnici koja na vanjskoj strani mora sadržavati puni naziv i

adresu podnositelja prijave, preporučenom pošiljkom ili dostavom u pisarnicu Ministarstva, obavezno uz naznaku:

**Javni poziv za dostavu prijedloga projekata za Program razvoja otoka u 2021.**

**- Ne otvarati -**

 na adresu

**MINISTARSTSVO REGIONALNOGA RAZVOJA**

**I FONDOVA EUROPSKE UNIJE**

**Uprava za otoke**

**Miramarska 22**

**10 000 ZAGREB**

# 3.5. ROK ZA PODNOŠENJE PRIJAVE

Rok za podnošenje prijava je od 15. prosinca 2020. do 15. siječnja 2021.

Pravodobnim prijavama smatrat će se prijave dostavljene pisarnici najkasnije do 16:00 sati navedenoga krajnje roka za prijavu, odnosno preporučene pošiljke s poštanskim štambiljem zaključno s navedenim datumom. Prijave pristigle elektroničkom poštom neće se uzeti u razmatranje.

# 3.6. KOME SE OBRATITI ZA INFORMACIJE?

Osobe za kontakt u Ministarstvu su:

Iva Rumenović, tel. 01/6391-959, e-mail: iva.rumenovic@mrrfeu.hr ;

Lili Mekterović-Ružić, tel. 01/6391-918, e-mail: lili.mekterovicruzic@mrrfeu.hr

ili na telefon 01/6391-970.

Javni poziv s prilozima Obrazac A1, Obrazac A2, Obrazac A3 i Obrazac A4 i Upute za prijavitelje dostupni su na službenim stranicama Ministarstva  [razvoj.gov.hr.](http://www.mrrfeu.hr/)

# 4. POSTUPAK OCJENE I ODABIRA PROJEKATA

Postupak ocjene i odabira projekata sastoji se od sljedećih koraka:

* administrativna provjera;
* bodovanje prijava (I. faza) u skladu s *Obrascem B* ***-*** *Kriteriji za bodovanje*, za prijave koje su zadovoljile administrativnu provjeru;
* ocjenjivanje prijava (II. faza);
* donošenje odluke o odabiru projekata nakon što se usvoji Državni proračunRepublike Hrvatske za 2021. godinu i projekcije za 2022. i 2023. godinu;
* dostavljanje dodatne dokumentacije i ugovaranje.

# 4.1. PROVEDBA

Administrativnu i stručnu provjeru pristiglih projekata te rangiranje po Javnim pozivom utvrđenim kriterijima u I. fazi provode službenici Uprave za otoke, i to na sljedeći način:

* administrativna provjera projektnih prijava;
* bodovanje prijava u skladu s *Obrascem B - Kriteriji za bodovanje,* za prijave koje su zadovoljile administrativnu provjeru.

***Povjerenstvo***

* ocjenjivanje kvalitete i vrijednosti projekata u II. fazi;
* donošenje prijedloga odabira projekata i nacrta Odluke o odabiru projekata.

Povjerenstvo osniva ministrica posebnom odlukom i ima potpunu odgovornost za prijedlog odabira projekata.

U slučaju da se tijekom provedbe Programa razvoja otoka ostvare uštede i/ili se na aktivnosti Državnog proračuna osiguraju dodatna financijska sredstva, Povjerenstvo će izvršiti odabir dodatnih projekata razvoja otoka s rezervne liste i/ili odobriti dodatna sredstva za prvotno odabrane projekte (u slučaju prvotno odobrenih sredstva u iznosu manjem od apliciranog) te donijeti prijedlog Odluke o dopuni Odluke o odabiru projekata.

#  4.2. OTVARANJE I ADMINISTRATIVNA PROVJERA PRIJAVA

U postupku otvaranja i administrativne provjere utvrdit će se udovoljavaju li pristigle prijave osnovnim postavljenim uvjetima prihvatljivosti.

Utvrđuje se sljedeće:

* ***Pravodobnost prijava***: ukoliko prijava nije dostavljena u roku biti će odbačena;

* ***Kompletnost prijave***: je li prijava potpuna u skladu s točkom 3.1.;

* ***Prihvatljivost prijave:*** prijava mora ispunjavati sve uvjete prihvatljivosti u skladu s točkom 2.1.1. i točkom 2.2.1.

Prijava se odbija u sljedećim uvjetima:

* + postoje razlozi za isključenje prijavitelja u skladu s točkom 2.1.2.;
	+ projektne aktivnosti nisu prihvatljive u skladu s točkom 2.2.2.;
	+ projektni troškovi nisu prihvatljivi u skladu s točkom 2.2.3. odnosno 2.2.4.;
	+ traženi iznos financiranja nije unutar propisanog najnižeg i najvišeg iznosa u skladu s točkom 1.4.

* ***Popunjenost priloga*** (Dodatak 1, Dodatak 2, Dodatak 3): prijava koja sadrži nepotpuno ispunjene prijavne obrasce, a ukoliko se radi o bitnom podatku, bit će odbačena.

Ukoliko se radi o manjim nejasnoćama, Ministarstvo ima pravo zatražiti pojašnjenja i dopune.

Ukoliko je neko pitanje u prijavnim obrascima neprimjenjivo za projekt koji se predlaže, obvezno ga označiti kraticom NP (nije primjenjivo).

Po obavljenoj administrativnoj provjeri prijava, izradit će se popis prijava koje su ispunile navedene uvjete te ih uputiti u daljnju proceduru na ocjenjivanje. Također, izradit će se popis projektnih prijava koje nisu zadovoljile propisane uvjete administrativne provjere.

# 4.3. OCJENJIVANJE PROJEKTNIH PRIJAVA

U **I. fazi** boduju se projektne prijaveprema kriterijima utvrđenim u Obrascu B - Kriteriji za bodovanje (nalazi se u prilogu).

Bodovanje je definirano u skladu s *Tabličnim prikazom* „Kriteriji bodovanja“ kako slijedi:

|  |  |
| --- | --- |
| **KRITERIJ BODOVANJA**  | **NAJVEĆI BROJ BODOVA**  |
| Razvojno – geografski kriterij  | 25 |
| Namjena i pripremljenost projekta  | 55 |
| Iskustvo prijavitelja i sposobnost dodatnog sufinanciranja projekta  | 20 |
| **UKUPNO** | **100** |

Projektna prijava mora dobiti najmanje 50 bodova da bi bila upućena Povjerenstvu u II. fazu ocjenjivanja projekata.

Po izvršenom ocjenjivanju projektnih prijava izradit će se rang lista projekata.

U **II. fazi** ocjenjivanja članovi *Povjerenstva* na temelju stručne procjene kvalitete i vrijednosti projekta svakoj pojedinoj projektnoj prijavi dodjeljuju dodatne bodove. Najveći broj bodova koji se u ovoj fazi može dodijeliti pojedinoj prijavi je **30** bodova. Po završenom bodovanju izrađuje se rang lista projekata.

### Rezervna lista i dodatno financirani projekti

Prema ostvarenim bodovima, a ovisno o planiranim sredstvima u Državnom proračunu odrediti će se prag. Svi projekti koji ostvare 50 i više bodova, a ne prijeđu prag, svrstat će se na rezervnu listu te će se u slučaju oslobođenih sredstava (eventualno ostvarenih ušteda i/ili osiguranih dodatnih sredstava u Državnom proračunu za Program), a uzimajući u obzir ostvareni broj bodova kao i stupanj završenosti projekta, pozivati na sklapanje ugovora.

Korisnici, u slučaju oslobođenih sredstava, mogu Ugovaratelju uputiti Zahtjev da Ugovaratelj poveća udio financiranja u predmetnom projektu, a najviše do iznosa primarno zatraženog udjela financiranja Ugovaratelja.

# 4.4. ODABIR PROJEKTNIH PRIJAVA

Na temelju rang liste projekata, uzimajući u obzir planirana sredstva u Državnom proračunu za provedbu Programa, ministrici će se dostaviti prijedlog Odluke o odabiru projekata.

Prilikom donošenja Prijedloga odabira projekata i Odluke o odabiru projekata, moguće je primijeniti koeficijent smanjenja udjela sufinanciranja Ugovaratelja u odnosu na traženo od strane Korisnika, a kako bi se omogućilo financiranje više prijavljenih prioritetnih i kvalitetnih projekata te osigurala ravnomjerna regionalna rasprostranjenost/zastupljenost.

Konačna odluka o odabiru projekata bit će objavljena na službenim stranicama Ministarstva [razvoj.gov.hr](http://www.mrrfeu.hr/)

# 4.5. DOSTAVA DODATNE DOKUMENTACIJE I UGOVARANJE

Ministarstvo će s odabranim Korisnikom sklopiti ugovor o financiranju.

Ugovorom se utvrđuje iznos odobrenih sredstava financiranja, uvjeti i način korištenja kao i sve ostale ključne obveze dionika.

Odobreni iznos financiranja predstavlja najviši iznos kojim Ministarstvo može financirati Projekt u Provedbenom razdoblju.

Korisnik je dužan o svim promjenama u provedbi Ugovora pravovremeno obavijestiti Ministarstvo. Sve dopune ili izmjene Ugovora moraju se provesti kao pisani dodatci Ugovoru.

Pri potpisivanju ugovora o financiranju, od prijavitelja čiji su projekti odabrani za financiranje, dodatno će se tražiti dostava sljedećih dokumenata:

- korigirani Obrazac proračuna projekta u skladu s odobrenim sredstvima;

- obična zadužnica.

# 5. UVJETI ZA PROVEDBU PROJEKTA

# 5.1. UVJETI VEZANI UZ NABAVU

Prijavitelj/Korisnik odgovoran je za provedbu postupaka javne nabave te moraju postupati u skladu s važećim Zakonom o javnoj nabavi. Sva dokumentacija vezana uz provođenje postupka javne nabave (dokumentacija za nadmetanje, zapisnik o javnom otvaranju ponuda, zapisnik o pregledu i ocjeni ponuda, odluke o odabiru izvršitelja, ugovor i ostali dokumenti) mora se dostaviti Ministarstvu tijekom provedbe projekta, a najkasnije prilikom dostave prvog Zahtjeva korisnika za isplatu sredstava na temelju ugovora o financiranju.

U slučaju da prijavitelj, sada Korisnik, u trenutku potpisivanja ugovora s Ministarstvom nije proveo postupak/postupke Javne nabave ili je/su postupak/postupci provedbe u tijeku, Korisnik je obvezan dokumentaciju provedene Javne nabave, dostaviti odmah po okončanju postupka tj. po sklapanju ugovora s izvođačem radova i/ili izvršiteljem usluga.

# 5.2. PLAĆANJE MINISTARSTVA

Ministarstvo će izvršiti plaćanje nakon zaprimljenog Zahtjeva korisnika za isplatu sredstava (Obrazac C1) na temelju ispostavljenih situacija/računa za stvarno izvršene radove/usluge, izravno na račun izvođača radova, odnosno izvršitelja usluga, na način i u rokovima utvrđenim u ugovoru o financiranju.

Rok za dostavu situacija/računa za izvršene aktivnosti za radove/usluge na projektu, za financiranje od strane Ministarstva je **10. prosinca 2021.** Troškove nastale nakon tog datuma, Ministarstvo neće financirati, već će iste snositi Korisnik.

# 5.3. IZVJEŠTAVANJE

Uz svaki Zahtjev za isplatu (Obrazac C1), korisnik je dužan dostaviti Periodični financijski izvještaj provedbe projekta (Obrazac C2), a po završetku provedbe svih planiranih aktivnosti na projektu, Završni izvještaj provedbe projekta (Obrazac C3) koji se sastoji od financijskog i opisnog dijela.

Svi izvještaji moraju biti napisani na hrvatskom jeziku.

# 5.4. NADZOR NAD PROVEDBOM PROJEKTA

Nadzor nad provedbom projekta i izvršavanjem ugovornih obveza provodit će ustrojstvena jedinica Ministarstva nadležna za provedbu Programa na temelju izvještaja koje će dostavljati Korisnici. Korisnik je dužan provoditi nadzor nad provedbom projekta na terenu kao i osigurati stručni nadzor u skladu s važećim Zakonom o gradnji i ostalim propisima koji će biti na snazi u vrijeme provedbe projekta.

Korisnik je dužan omogućiti predstavnicima Ministarstva uvid u svu dokumentaciju vezanu uz provedbu projekta.

# 5.5. VIDLJIVOST

Za dodijeljeno financiranje potrebno je osigurati javno objavljivanje provedbe projekta i na taj način stvoriti njegovu prepoznatljivost u Republici Hrvatskoj, npr. u izvješćima ili objavama koje proizlaze iz projekta ili tijekom javnih događanja vezanih uz projekt.

# 6. PRILOZI

# 6.1. OBRASCI ZA PRIJAVU PROJEKTA

Obrazac A1 Kontrolni obrazac prijave projekta Obrazac A2 Opisni obrazac projekta

Obrazac A3 Obrazac proračuna projekta

Obrazac A4 Izjava o partnerstvu (ukoliko je primjenjivo - priložiti onoliko obrazaca koliko ima partnera na projektu)

# 6.2. OBRASCI ZA PROCJENU PROJEKTA

Obrazac B Kriteriji za bodovanje

# 6.3. OBRASCI ZA PROVEDBU PROJEKTA

Obrazac C1 Zahtjev za isplatu

Obrazac C2 Periodični financijski izvještaj provedbe projekta

Obrazac C3 Završni izvještaj provedbe projekta